Ignacio Arganda-Carreras

Ignacio Arganda-Carreras (Madril, 1980) Euskal Herriko Unibertsitateko ikertzailea da. Informatika Fakultatean lan egiten du 2016tik, Konputazio Zientziak eta Adimen Artifiziala sailean, eta Ikerbasque-ko ikertzailea da.  Oihartzun garrantzitsua du bere lanak nazioartean, 60.000 aipamenetik gora jaso baititu beste argitalpen zientifikotan.

 Ikasketak eta doktorego-tesia 
2009an Informatika eta Telekomunikazioetako doktore-tesia aurkeztu zuen  Madrilgo Unibertsitate Autonomoan. Gizakiaren gorputzeko organo baten hainbat sekziotako irudiak aztertuta hiru dimentsiotako irudiak eraikitzeko metodologia bat sortu zuen eta titi-guruinaren garapenean aplikatu zuen.  (REGISTRATION AND 3D RECONSTRUCTION OF HISTOLOGICAL SECTIONS: APPLICATION TO MAMMARY GLAND DEVELOPMENT).

 Ikertzailea 
Doktoregoan ireki zuen lerroari jarraituz, bere ikerketa-interesak Biomedikuntzako irudien prozesamendua eta ikusmen artifiziala dira. Beti ere beste arlo hauen baruan: Ikasketa automatikoa, irudien prozesaketa digitala, neurozientzia.

Doktoratu ondoren bekaduna izan zen Versalles-en Modelatu eta Irudi Digitalen Laborategian, Pierre Bourgin institutuan, Frantzian. Eta Massachusettseko Teknologia Institutuko Zientzia Zerebral eta Kognitiboen Departamentuko doktoratu ondoko kidea izan zen Cambridgen. 

Beste hainbat ikergunerekin aritu izan da lankidetzan, besteak beste hauekin:

 Kalifornian Berkeley-n  Lawrence Berkeley National Laboratory laborategian Bioimaging Group taldearekin
 Pragako Txekiar Unibertsitate Teknikoan dagoen Centre for Machine Perception ikergunean. 
 Ikertzaile bisitaria izan zen Ikerketa Mediko Aplikatuaren Zentroan, Nafarroako Unibertsitatean, Iruñean.
 Suitzan Zuricheko Unibertsitateko Neuroinformatika Institutuan ikerketa-teknikari gisa aritu zen. 

 Erreferentziak 

 Ikus, gainera 

 Donostiako Informatika Fakultatea

 Kanpo estekak 

 Webgune pertsonala
 «Ignacio Arganda-Carreras» scholar.google.com
 UPV/EHUko Informatika Fakultatea

Kategoria:Euskal Herriko informatikariak
Kategoria:Madrileko Unibertsitate Autonomoko ikasleak
Kategoria:Euskal Herriko Unibertsitateko ikertzaileak